wickkiey/tamil-wikipedia-chunked huggingface dataset:
# நவரை (நெல் பருவம்)

குளிர் காலமான **நவரைப் பருவம்** (*Navarai Season*) வேளாண் வழக்கு **நவரைப் பட்டம்** என்பது தென்னிந்திய மாநிலங்களான தமிழ் நாடு மற்றும் பாண்டிச்சேரி விவசாய நிலங்களில், நெல் விதைப்பு, அல்லது நடவு தொடங்கும் காலத்தையும், மற்றும் சாகுபடி கால அளவையும் குறிக்கும் நெல் பருவமாகும். டிசம்பர் - சனவரி (*தமிழ்: மார்கழி - தை*) மாதங்களில் துவங்கும் இப்பருவம், ஏப்ரல் - மே (*தமிழ்: சித்திரை - வைகாசி*) மாதங்களில் முடிவடைகிறது.  
120 நாட்களைக் கொண்ட இந்த நவரைப் பருவம், குறுகியகால நெல் வகைகளை சாகுபடி செய்ய ஏற்ற பருவமாகும்.
# நவரை (நெல் பருவம்)

## பருவ அட்டவணை

| விதைக்கும் மாதம் | கால அளவு (நாட்கள்) | தகுந்த இரகங்கள் | பயிரிடும் இடங்கள் |  |
| --- | --- | --- | --- | --- |
| அக்டோபர் - நவம்பர் | 120 | குறுகியகாலம் | திருவள்ளூர், வேலூர், திருவண்ணாமலை, கடலூர், விழுப்புரம், திருச்சிராப்பள்ளி, நாகப்பட்டினம், மதுரை, தேனி, சேலம், நாமக்கல், திண்டுக்கல், தருமபுரி, கோயம்புத்தூர், ஈரோடு மற்றும் புதுக்கோட்டை மாவட்டங்கள். | } |  
- நவரை பருவத்தில் தமிழகத்தின் மாவட்ட வாரியாக பயிரிடப்படும் நெல் இரகங்கள்.  
| மாவட்டங்கள் | விதைப்பு மாதம் | இரகங்கள் |  |
| --- | --- | --- | --- |
| தஞ்சை, நாகை, திருவாரூர் | டிசம்பர் - சனவரி | எம் டி யு - 5, ஏ எஸ் டி - 16, ஏ எஸ் டி - 18, ஏ டி டீ - 36, ஏ டி டீ - 37, கோ - 47 மற்றும் கோ ஆர் எச் - 3. |  |
| திருச்சிராப்பள்ளி | டிசம்பர் - சனவரி | எம் டி யு - 5, ஏ எஸ் டி - 16, ஏ எஸ் டி - 18, ஏ எஸ் டி - 20, ஏ டி டீ - 36, கோ - 47 மற்றும் கோ ஆர் எச் - 3. |  |
| காஞ்சிபுரம், திருவள்ளூர் | டிசம்பர் - சனவரி | எம் டி யு - 5, ஏ எஸ் டி - 16, ஏ எஸ் டி - 18, ஏ டி டீ - 36, கோ - 47 மற்றும் கோ ஆர் எச் - 3. |  |
| வேலூர், திருவண்ணாமலை | டிசம்பர் - சனவரி | எம் டி யு - 5, ஏ எஸ் டி - 16, ஏ எஸ் டி - 18, ஏ டி டீ - 36, ஏ டி டீ - 39, ஏ டி டீ - 43, ஏ டி டீ (ஆர்) - 45, கோ - 47 மற்றும் கோ ஆர் எச் - 3. |  |
| கடலூர், விழுப்புரம் | டிசம்பர் - சனவரி | எம் டி யு - 5, ஏ எஸ் டி - 16, ஏ எஸ் டி - 18, ஏ டி டீ - 36, ஏ டி டீ - 39, ஏ டி டீ - 43, ஏ டி டீ (ஆர்) - 45, கோ - 47 மற்றும் கோ ஆர் எச் - 3. |  |
| கோயம்புத்தூர், திருப்பூர் | டிசம்பர் - சனவரி | எம் டி யு - 5, ஏ எஸ் டி - 16, ஏ டி டீ - 36, ஏ டி டீ - 43, ஏ டி டீ (ஆர்) - 45, கோ - 47 மற்றும் கோ ஆர் எச் - 3. |  |
| ஈரோடு | டிசம்பர் - சனவரி | எம் டி யு - 5, ஏ எஸ் டி - 16, ஏ டி டீ - 36, ஏ டி டீ - 43, ஏ டி டீ (ஆர்) - 45, கோ - 47 மற்றும் கோ ஆர் எச் - 3. |  |
| அரியலூர், கரூர், பெரம்பலூர் | டிசம்பர் - சனவரி | எம் டி யு - 5, ஏ எஸ் டி - 16, ஏ எஸ் டி - 18, ஏ டி டீ - 36, ஏ டி டீ - 39, ஏ டி டீ - 43, ஏ டி டீ (ஆர்) - 45, ஏ டி டீ (ஆர்) - 49, கோ - 47 மற்றும் கோ ஆர் எச் - 3. |  |
| சேலம், நாமக்கல் | டிசம்பர் - சனவரி | எம் டி யு - 5, ஏ எஸ் டி - 18, ஏ எஸ் டி - 19, ஏ எஸ் டி - 20, ஏ டி டீ - 36, ஏ டி டீ - 42, ஏ டி டீ - 43, ஏ டி டீ (ஆர்) - 45, மற்றும் கோ ஆர் எச் - 3. |  |
| கன்னியாகுமாரி | டிசம்பர் - சனவரி | எம் டி யு - 5, ஏ எஸ் டி - 16, ஏ எஸ் டி - 18, ஏ எஸ் டி - 20, ஏ டி டீ - 36, ஏ டி டீ - 37, ஏ டி டீ - 42, மற்றும் கோ ஆர் எச் - 3. |  |
| மதுரை, திண்டுக்கல், தேனி | டிசம்பர் - சனவரி | எம் டி யு - 5, ஏ எஸ் டி - 16, ஏ எஸ் டி - 18, ஏ டி டீ - 36, ஏ டி டீ - 37, மற்றும் கோ ஆர் எச் - 3. | } |
# நவரை (நெல் பருவம்)

## இவற்றையும் காண்க

- வேளாண்மை
- இந்தியாவில் வேளாண்மை
- தமிழர் பருவ காலங்கள்
# காட்டுப் பக்கி

**காட்டுப் பக்கி** (*Indian Jungle Nightjar*)(*கேப்ரிமுல்கசு இண்டிகசு*) என்பது இந்தியத் துணைக் கண்டத்தில் காணப்படும் ஒரு வகை இரவு பக்கி பறவை சிற்றினம் ஆகும். இது முக்கியமாகக் காடுகளின் ஓரங்களில் காணப்படுகிறது. இவை இங்கு அந்தி வேளையில் காணப்படுகிறது. இது மற்றும் தொடர்புடைய இரவு பக்கிகளை வகைப்படுத்தி அறிதல் மிகவும் சிக்கலானது. இது முன்பு சாம்பல் பக்கி அல்லது இந்தியக் காட்டுப் பக்கி என்று அழைக்கப்பட்டது. சில சமயங்களில், கிழக்கு ஆசிய சாம்பல் பக்கின் (*கே. ஜோடகா*) துணையினமாகக் கருதப்பட்டது.
# காட்டுப் பக்கி

## விளக்கம்

காட்டுப் பக்கியின் உடல் நீளம் 21 முதல் 24 செ.மீ. நீளமுடையது. இலங்கையின் இவற்றின் எண்ணிக்கை குறைவானதே. இலங்கையில் காணப்படும் காட்டுப் பக்கி சற்று சிறிய அளவிலானது. பெரும்பாலும் உச்சியின் மீது கறுப்புக் கோடுகளுடன் சாம்பல் நிறத்தில் காணப்படும். இதன் வால் நன்கு பிளவுபட்டு, குறுகிய கருப்பு கோடுகளுடன் சாம்பல் நிறத்திலாது. ஆணின் தொண்டைப் பகுதி வெண்ணிறத்தில் நடுப்பகுதியில் பிளவுபட்டு காணப்படும். பெண் பறவையில் பழுப்புநிற தொண்டைத் திட்டு மற்றும் கோடுகள் உள்ளன. வழக்கமான இதன் அழைப்பு ஒரு தொலைதூர இயந்திர ஒசை போன்று தாகூ அல்லது சக் குறிப்புகளின் தொடராகக் காணப்படும் (ஒவ்வொரு 2 வினாடிக்கும் 5 வீதம் ஒலிக்கும்). அலி மற்றும் ரிப்லே அவர்களின் கையேட்டில் இந்த சிற்றினத்தின் ஓசை என யுக்-க்ரூக்ரூ என விவரிக்கப்பட்டது பிழையானது. இந்த ஓசையானது ஓரியண்டல் சிறிய ஆந்தையின் (*ஓடசு சுனியா*) ஓசையாகும்.
# காட்டுப் பக்கி

## உணவு

பறக்கும் பூச்சிகளை அப்படியும் இப்படியுமாகச் சுற்றிப் பறந்து லாகவமாக பிடிக்கும். மிகக் குறுகிய கால்களைக் கொண்ட இது எப்போதாவது தரையில் ஓடியும் பூச்சிகளைப் பிடிக்கும்.
# காட்டுப் பக்கி

## இனப்பெருக்கம்

இந்தியாவில் காட்டுப் பக்கியின் இனப்பெருக்க காலம் சனவரி முதல் சூன் வரையிலும், இலங்கையில் மார்ச் முதல் சூஜூலை வரையிலும் நடைபெறும். கூடு என்பது தரையில் ஒரு வெற்றுப் பகுதியில் அமையும். இதில் இரண்டு முட்டைகள் வரை இடப்படுகின்றன. ஆண் பெண் என இரண்டு பறவைகளும் சுமார் 16 முதல் 17 நாட்களுக்கு முட்டைகளை அடைகாக்கும்.
# காட்டுப் பக்கி

## காணப்படும் பகுதிகள்

சமவெளிப் பகுதிகளிலிருந்து மலைகளில் 2000மீ. உயரம் வரை தமிழகம் எங்கும் காணலாம். தேக்குமரக் காடுகள், மூங்கில் காடுகள் ஆகியவற்றில் பகலில் நிழலான இடங்களில் பதுங்கி இருக்கும். இது இரவு தொடங்கியதும் வெளிப்பட்டு இரைதேடத் தொடங்கும். காட்டுப் பாதையில் புழுதியில் எதிர்வரும் வாகனங்களின் விளக்கு வெளிச்சத்தில் கண்கள் சிவப்பு மாணிக்கக்கல் போல் மின்ன அமர்ந்திருக்க காணலாம். இருட்டத் தொடங்கியவுடன் *சுக். சுக். சுக்** எனவும் **சுக்கோ சுக்கோ*' எனவும் தொடர்ந்து குரல் கொடுக்கும்.
# காட்டுப் பக்கி

## நடத்தை

காட்டுப் பக்கி அந்தி வேளையில் சுறுசுறுப்பாக இருக்கும். பெரும்பாலும் மலைபகுதி புல்வெளி அல்லது புதர்கள் மீதோ, விருப்பமான வெறுமையான தூண்கள் அல்லது பாறைகளில் தொடர்ந்து அமர்ந்திருக்கும். இது மரங்களில், ஒரு நீண்ட கிளையில் அமர்ந்திருக்கும்.
# சொர்ணவாரி (நெல் பருவம்)

இளவேனிற்காலமான **சொர்ணவாரிப் பருவம்** (*Sonavari Season*) வேளாண் வழக்கு **சொர்ணவாரிப் பட்டம்** என்பது; தென்னிந்திய மாநிலங்களான தமிழ் நாடு மற்றும் பாண்டிச்சேரி விவசாய நிலங்களில், நெல் விதைப்பு, அல்லது நடவு தொடங்கும் காலத்தையும், மற்றும் சாகுபடி கால அளவையும் குறிக்கும் நெல் பருவமாகும். ஏப்ரல் - மே (*தமிழ்: சித்திரை - வைகாசி*) மாதங்களில் துவங்கும் இப்பருவம், சூலை - ஆகத்து (*தமிழ்: ஆடி - ஆவணி*) மாதங்களில் முடிவடைகிறது.  
120 நாட்களைக் கொண்ட இந்த சொர்ணவாரிப் பருவம், குறுகியகால நெல் வகைகளை சாகுபடி செய்ய ஏற்ற பருவமாகும்.
# சொர்ணவாரி (நெல் பருவம்)

## பருவ அட்டவணை

| விதைக்கும் மாதம் | கால அளவு (நாட்கள்) | தகுந்த இரகங்கள் | பயிரிடும் இடங்கள் |  |
| --- | --- | --- | --- | --- |
| அக்டோபர் - நவம்பர் | 120 | குறுகியகாலம் | திருவள்ளூர், வேலூர், திருவண்ணாமலை, கூடலூர், விழுப்புரம், நாமக்கல், தருமபுரி, மாவட்டங்கள். | } |  
- சொர்ணவாரி பருவத்தில் தமிழகத்தின் மாவட்ட வாரியாக பயிரிடப்படும் நெல் இரகங்கள்.  
| மாவட்டங்கள் | விதைப்பு மாதம் | இரகங்கள் |  |
| --- | --- | --- | --- |
| காஞ்சிபுரம், திருவள்ளூர் | ஏப்ரல் - மே | எம் டி யு - 5, ஏ டீ டி ஆர் எச் - 1, ஏ எஸ் டி - 1, ஏ எஸ் டி - 16, ஏ எஸ் டி - 18, ஏ எஸ் டி - 20, ஏ டி டீ - 36, ஏ டி டீ - 37, ஏ டி டீ 42, ஏ டி டீ - 43, ஏ டி டீ (ஆர்) - 45, ஏ டி டீ (ஆர்) - 47, ஐ ஆர் - 36, ஐ ஆர் - 50, ஐ ஆர் 64, கோ - 47, டி கே எம் - 9, மற்றும் டி ஆர் ஒய் (ஆர்)2*, |  |
| வேலூர், திருவண்ணாமலை | ஏப்ரல் - மே | எம் டி யு - 5, ஏ எஸ் டி - 16, ஏ எஸ் டி - 17, ஏ எஸ் டி - 18, ஏ எஸ் டி - 20, ஏ டீ டி ஆர் எச் - 1, ஏ டி டீ - 36, ஏ டி டீ - 37, ஏ டி டீ 42, ஏ டி டீ 43, ஏ டி டீ (ஆர்) - 45, ஏ டி டீ (ஆர்) - 47, ஐ ஆர் - 50, ஐ ஆர் 64, கோ - 47, மற்றும் டி கே எம் - 9 |  |
| கடலூர், விழுப்புரம் | ஏப்ரல் - மே | எம் டி யு - 5, ஏ எஸ் டி - 16, ஏ எஸ் டி - 18, ஏ எஸ் டி - 20, ஏ டீ டி ஆர் எச் - 1, ஏ டி டீ - 36, ஏ டி டீ 42, ஏ டி டீ - 43, ஏ டி டீ (ஆர்) - 45, ஏ டி டீ (ஆர்) - 47 ஐ ஆர் - 50, ஐ ஆர் 64, கோ - 47, டி கே எம் - 9, மற்றும் டி ஆர் ஒய் (ஆர்) - 2* | } |
# சொர்ணவாரி (நெல் பருவம்)

## இவற்றையும் காண்க

- வேளாண்மை
- இந்தியாவில் வேளாண்மை
- தமிழர் பருவ காலங்கள்
# சூத்திரகர்

__NOTOC__
**சூத்திரகர்** (Shudraka) (IAST: ****) பரத கண்டத்தில் கிபி நான்காம் நூற்றாண்டில்,
உஜ்ஜைன் நாட்டை ஆண்ட மன்னரும், சமஸ்கிருத மொழி நாடக ஆசிரியரும் ஆவார். மன்னர் சூத்திரகர் மிருச்சகடிகம் (*The Little Clay Cart*), வாசவதத்தை (*Vinavasavadatta*), பாணர் *(bhana)* (short one-act monologue), மற்றும் பத்மபிரபிரித்தகா (*Padmaprabhritaka*).  
மனித உறவுகளின் உன்னதங்களைக் கிளர்ந்தெழத்தூண்டும் " மிருச்சகடிகம்" நாடகம், மன்னர் சூத்திரகரால் கிபி நான்காம் நூற்றாண்டில் இயற்றபப்ட்டது.
# சூத்திரகர்

## சூத்திரகரின் சிறப்புகள்

மன்னர் சூத்திரகர் அஸ்வமேத யாகத்தை முடித்து, தமது 110வது வயதில், தன் மகனுக்கு முடிசூட்டியப் பின்னர் காடுறை வாழ்க்கை மேற்கொண்டவர். சூத்திரகர் ரிக் வேதம், சாம வேதம், கணக்கியல், காமசாஸ்திரம் கற்றதுடன், காட்டு யாணைகளை பிடித்து, பயிற்சி அளித்து, அவைகளை யாணைப்படையில் சேர்க்கும் கலையை அறிந்தவர் .  
சூத்திரகர் இயற்றிய மிருச்சகடிகம் எனும் நூல் உலகின் பல மொழிகளில் மொழி பெயர்க்கப்பட்டும், நாடகமாகவும் அரங்கேற்றப்பட்டுள்ளது. சங்கரதாஸ் சுவாமிகள் மிருச்சகடிக நாடகத்தை தமிழில் அரங்கேற்றியுள்ளார்.  
இந்தியவியல் அறிஞரான பார்லே பி. ரிச்சர்டு, சூத்திரகர் என்பது தொன்மவியல் பெயராக இருக்கும் என்றும், மிருச்சகடிக நாடக நூலின் ஆசிரியர் இதுவரை எவராலும் அறியப்படவில்லை எனக் கூறுகிறார்.
# மெஹ்மூத்

**மெகுமுது அலி** (*Mehmood Ali*, 29 செப்டம்பர் 1932 – 23 சூலை 2004), என்று அறியப்படும் **மெஹ்மூத்** பாலிவுட் உலகின் புகழ்பெற்ற நகைச்சுவை நடிகர், பாடகர், இயக்குநர் மற்றும் தயாரிப்பாளர் ஆவார். 300 க்கும் மேற்பட்ட இந்தித் திரைப்படங்களில் நடித்துள்ளார் .
# மெஹ்மூத்

## பிறப்பும், ஆரம்ப வாழ்க்கையும்

மும்பை, பட உலகில் 40 மற்றும் 50 களில் ஹிந்தி சினிமா திரைப்படங்களில் நடிகராக இருந்த முக்தாஸ் அலி - லதி- உன் - நிஷா தம்பதியரின் எட்டு குழந்தைகளில் இரண்டாவதாக மெஹ்மூத் பிறந்தார். மெஹ்மூட்டில் மூத்த சகோதரி மற்றும் ஆறு தம்பிகள், சகோதரிகள் இருந்தனர். அவரது சகோதரி மினூ மும்தாஜ், பாலிவுட் திரைப்படங்களில் வெற்றிகரமான நடனக் கலைஞரும், நடிகையுமாக இருந்தார். அவரது தம்பி அன்வர் அலி யம் ஒரு நடிகர் மற்றும் குட்-தார் மற்றும் காஷ் போன்ற திரைப்படங்களின் தயாரிப்பாளர் ஆவார்.  
மெஹ்மூதின் மூதாதையர் தென்னிந்தியாவின் ஆற்காட்டு நவாப் ஆக இருந்தனர் , ஆங்கிலேயர்கள் நாடுபிடிக்கும் கொள்கைப்படி
திப்புசுல்தானுக்கு உடந்தையாக இருந்தார் என்ற போலி குற்றச்சாட்டின் கீழ் ** உம் தாத் -உல் -உமாரா** நவாப் பதவியில் இருந்து 1795 - 1801 இல்தூக்கி எறியப்பட்டார்.பின்னர் இவர் குடும்பம் பல்வேறு வகையில் சிதைந்தது .இந்த வழியில் வந்தவரே மெஹ்மூத்  
சிறுவனாய் இருந்த போது பம்பாய் பிலிம்ஸ் நிறுவனத்தில் எடுபிடி வேலை செய்தார் .அப்போது** கிசுமத்** படத்தில் நடித்தார் . பின்னர் எந்த வேலையிலும் நிலை கொள்ளாமல் பல வேலைகளில் வயிற்றுப்பாட்டுக்காக வேலை செய்தார். சில சமயங்களில்மீனாகுமாரிக்கு டேபிள் டென்னிஸ் ஆசிரியராக பணிபுரிந்தார், மீனாகுமாரியின் தந்தை அவர் காதலுக்கு தடை போடவே ,மீனா தன் தங்கை மதூ - மெஹ்மூத் தம்பதியரின் வீட்டில் சில காலம் தங்கியிருந்தார் இயக்குநர் பி. எல். சந்தோஷி மற்றும் அவரது மகன் ராஜ்குமார் சந்தோஷி,க்கும் கார் ஓட்டுநராக பணி புரிந்தார் . ராஜ்குமார் ** அந்தாஸ் அப்னே அப்னே** படத்தில் நடிக்க சந்தர்ப்பம் அளித்தார்
# மெஹ்மூத்

## திரைப்பட வாழ்க்கை

1959 ஆண்டு முதல் சிரிப்பு நடிகராக நடிக்க ஆரம்பித்து ,பின் ஜொலிக்க ஆரம்பித்தார் . ஒரு கால கட்டத்தில் கதாநாயகனுக்கு நிகராகவும் ,
அதற்கு மேலும் சம்பளம் வாங்கினார் .**கும்நாம்** படத்தில் இவர் நடிகை ஹெலன் உடன் ஆடிப்பாடியது இவரது மதிப்புக்கு ஒரு உரைகல்.இந்த கால கட்டத்தில் தன் குதிரைகளை வளர்க்க ஒரு பெரிய பண்ணையையே விலைக்கு வாங்கினார் .மேலும் எல்லா மாடல் கார்கள் சுமார் 24 வைத்திருந்தார் சம்பளத்திற்கு 150 பேர் வேலை பார்த்தனர்.இப்படி பெரிய ராஜா போல் கொஞ்ச காலம் வாழ்ந்தார் .இந்த காலகட்டத்தில் அமிதாப் பச்சன் சினிமாவில் நடிக்க சான்ஸ் கேட்டு மும்பையில் அலைந்து திரிந்தார் . அவருக்கு தங்குவதற்கு தன்வீட்டிலேயே தங்க இடம் அளித்தார். முதன் முதலாக பாம்பே டூ கோவா படத்தில் கதாநாயகன் வேடம் வாங்கித்தந்தார் . இந்த படம் மதராஸ் டு பாண்டிசேரி படத்தின் தழுவலாகும் . பின்னர் ஒரு பேட்டியில் அமிதாப் பச்சன் மெஹ்மூத் என் தெய்வ தந்தை ( GOD FATHER) என்று புகழாரம் சூட்டினார்
# மெஹ்மூத்

## திரைப்படத் தயாரிப்பும் ,பின்னடைவும்

1970 களில் சிரிப்பு நடிகர்கள் ஜெகதீப் ,அஸ்ராணி,பைந்தால்,தேவன் வர்மா ,காதர் கான் என்று பாலிவுட்டை முற்றுகையிட மெஹ்மூத் பட வாய்ப்புகள் குறைய ஆரம்பித்தன .எனவே சொந்த பட தயாரிப்பில் ஈடுபட்டார் .ஆரம்பத்தில் கைகொடுத்த பாலிவுட் பின்னர் இவரை கை கழுவியது . 1960 களில் ** க்ரிஹஸ்தி** ,**பரோசா** ,**ஜிட்டி**,மற்றும்** லவ் இன் டோக்கியோ** இவருக்கு ஜோடியாய் நடித்தவர் **ஸுபா க்ஹோடே** . . 1970 களில் இவருடன் ஜோடி சேர்ந்தவர் அருணா இராணி . ** பாம்பே டு கோவா** ,**கரம் மசாலா** , **தோபோல்**,முதலியன .அருணா இராணி - இவருக்கு பல படங்களில் சான்ஸ் வாங்கி தந்துள்ளார் . பிரதி பலனாக அவர் வாங்கிய சம்பளத்தில் கமிஷன் பெற்றுள்ளார் .பின்னர் இந்த பந்தத்தில் முற்றிலும் விடுபட்டு ,நேரடியாக டான்ஸ் ,மற்றும் வில்லி ரோல்களை பெற்றார் அருணா .பின்னர் மெஹ்மூத் நடித்த பல படங்கள் தோல்வியை தழுவின . சில படங்கள் பாதியிலே கைவிடப்பட்டன .
# மெஹ்மூத்

## இறப்பு

ஒரு இயக்குநராக, 1996 ஆம் ஆண்டில் மெஹ்மூத்தின் கடைசி படம் துஷ்மன் துனியா கா. அவருடைய மகன் மன்சூர் அலி அறிமுகமான இந்த படம், ஷாருக் கான் மற்றும் சல்மான் கான் ஆகியோரின் சிறப்பு நடிப்புகளை கொண்டிருந்தது. எட்டு குழந்தைகளின் இரண்டாவது மகன், மக்பூத் அலி (பிரபலமாக லக்கி அலி என்று அழைக்கப்படுகிறார்) இன்று பிரபல ஹிந்தி பாப் பாடகர் ஆவார்.  
அமெரிக்காவின் பென்சில்வேனியாவில் அவர் நுரையீரல் நோய்க்கு சிகிச்சை அளிக்கப்பட்டது, சிகிச்சை பலன் அளிக்காமல் 2004 ஆம் ஆண்டு ஜூலை 23 ஆம் தேதி 72 வயதில் மெஹ்மூத் தனது தூக்கத்திலேயே மரணமடைந்தார்.
# ஜேம்ஸ் கூட்டன்

**ஜேம்ஸ் கூட்டன்** (James Hutton 3 சூன் 1726 - 26 மார்ச்சு 1797) என்பவர் ஸ்காட்லாந்தைச் சேர்ந்த புவியியல் ஆராய்ச்சியாளர், மருத்துவர், வேதியியலாளர், மற்றும் இயற்கையாளர் ஆவார். நவீன புவியியலின் தந்தை என மதிக்கப்படுகிறார்.
# ஜேம்ஸ் கூட்டன்

## இளமையும் கல்வியும்

எடின்பர்க்கில் பிறந்தார். எடின்பர்க் பள்ளியிலும் பின்னர் எடின்பர்க் பல்கலைக்கழகத்திலும் படித்தார். 17 ஆம் அகவையில் ஒரு வழக்கறிஞரிடம் பயிற்சி பெற்றார். ஆனாலும் வேதியல் ஆய்வுகளில் ஆர்வம் காட்டினார் எடின்பர்க் பல்கலைக்கழகத்தில் மருத்துவப் பாடம் கேட்டார். பின்னர் பாரிசு பல்கலைக் கழகத்தில் படித்து மருத்துவர் ஆனார்.
# ஜேம்ஸ் கூட்டன்

## ஆய்வுப் பணிகள்

புவியின் சீர்மைத் தன்மை (யூனீபாரமிடேரியனிஸம்) என்னும் அடிப்படைக் கோட்பாட்டை முதன் முதலாக வகுத்தவர். பூமியின் மேல் தட்டின் இயல்புகளை ஆராய்ந்தவர். புவி இப்போது இருப்பது போல எப்பொழுதும் இருந்து வருகிறது என்ற கருத்தைச் சொன்னார்.  
பூமியின் கோட்பாடு என்ற பெயரில் ஒரு நூலை எழுதினார். அந்த நூல் இரண்டு தொகுதிகளில் வெளிவந்தது. மூன்றாம் தொகுதியை எழுதும்போது ஜேம்ஸ் கூட்டன் இறந்துவிட்டார். அவரது எழுத்து நடை எளிதில் புரிந்துகொள்ள முடியாமல் இருந்தது என அறிஞர்கள் கருதுகிறார்கள். எனவே  இவருடைய நெருங்கிய நண்பர் ஜேம்ஸ் பிளேபேர் என்பவர் ஜேம்ஸ் கூட்டனின் நூலின் கருத்துக்களை தெளிவாக விளக்கி ஒரு நூலில் எழுதினார்.  
மேலும் சார்லசு லையில் என்ற ஸ்காட்லாந்தைச் சேர்ந்த மற்றொரு புவியியலாளர் ஜேம்ஸ் கியூட்டனின் புரட்சிக் கருத்துக்களை விளக்கப்படுத்திப் பிரபலமாக்கினார்.
# 2017 மும்பை கூட்ட நெரிசல் விபத்து

**மும்பை கூட்ட நெரிசல் விபத்து 2017** என்பது 29 செப்டம்பர் 2017 அன்று மும்பையிலுள்ள பிரபாதேவி தொடருந்து நிலையத்தில் ஏற்பட்ட கூட்ட நெரிசல் விபத்தினைக் குறிக்கும். இந்த விபத்தில் 22 பேர் கொல்லப்பட்டனர்; 39 பேர் காயமடைந்தனர். இந்த விபத்து காலை 10.30 மணியளவில் ஏற்பட்டது.
# ஜாஸ்மின் பசின்

**ஜாஸ்மின் பசின்** என்பவர் ஓர் இந்திய நடிகையும் மாடலும் ஆவார். இவர் ஜீ டிவியின் *தஷன்-யே-இஷ்க்* தொடரில் டிவிங்கிள் தனேஜா மற்றும் கலர்ஸ் டிவியின் *தில் ஸே தில் தக்* தொடரில் டெனி என்ற கதாப்பாத்திரங்களில் நடித்ததன் மூலம் பரவலாக அறியப்பட்டார்.  
இவர் 2011ம் ஆண்டு சிம்பு நடித்த வானம் என்ற தமிழ்ப்படம் மூலம் வெள்ளித்திரை உலகில் அறிமுகமானார். அதன் பிறகு சில தென்னிந்திய திரைப்படங்களில் நடித்துள்ளார்.
# ஜாஸ்மின் பசின்

## திரைப்படங்கள்

| ஆண்டு | தலைப்பு | கதாபாத்திரம் | மொழி |  |
| --- | --- | --- | --- | --- |
| 2011 | *வானம்* | பிரியா | தமிழ் |  |
| 2014 | *கரோட்பதி* | கன்னடம் |  |  |
| 2014 | *பீவேர் ஆஃப் டாக்ஸ்* | மலையாளம் |  |  |
| 2014 | *தில்லுன்னோடு* | தெலுங்கு |  |  |
| 2014 | *வேட* | சோனல் | தெலுங்கு |  |
| 2015 | *லேடிஸ்&ஜென்டில்மென்* | அஞ்சலி | தெலுங்கு |  |
| 2016 | *ஜில் ஜங் ஜக்* | சோனு ஸவந்த் | தமிழ் | } |
# ஜாஸ்மின் பசின்

## விருதுகள்

| ஆண்டு | விருது | பகுப்பு | தொடர் | முடிவு |
| --- | --- | --- | --- | --- |
| 2015 | ஜீ ரிஷ்தே விருதுகள் | பிடித்த புது ஜோடி<small>
சித்தாந்த் குப்தாவுடன் | தஷன்-யே-இஷ்க் |  |
| 2015 | ஜீ ரிஷ்தே விருதுகள் | பிடித்த அம்மா-மகள்<small>
வைஷ்ணவி மஹந்துடன் | தஷன்-யே-இஷ்க் |  |
| 2016 | ஜீ கோல்ட் விருதுகள் | சிறந்த அறிமுக நடிகை | தஷன்-யே-இஷ்க் |  |
| 2017 | கலர்ஸ் கோல்டன் பெடல் விருதுகள் | சிறந்த திறமையான நடிப்பு | தில் ஸே தில் தக் | } |
# கசௌலி

**கசௌலி** (Kasauli) , இந்தியாவின் இமாச்சலப் பிரதேச மாநிலத்தின் சோலான் மாவட்டத்தில், 1900 மீட்டர் உயரத்தில் அமைந்த இந்திய இராணுவப் பாசறை நகரம் ஆகும். 1842ல் கசௌலி பகுதியில் கிழக்கிந்திய கம்பெனி ஆட்சியாளர்கள் படைத்துறை நகரத்தை நிறுவினர்.  
இந்நகரம் சிம்லாவிலிருந்து 77 கி.மீ. தொலைவிலும்; சண்டிகரிலிருந்து 65 கி.மீ. தொலைவிலும் அமைந்துள்ளது. கசௌலி நகரத்தின் தொடருந்து நிலையம் 1927 மீட்டர் உயரத்தில் நிறுவப்பட்டுள்ளது.
# கசௌலி

## மக்கள் தொகையியல்

கசௌலி பாசறை நகரத்தின், 2011-ஆம் ஆண்டின் மக்கள் தொகை கணக்கெடுப்பின் படி, மொத்த மக்கள் தொகை 3,885 ஆகும். அதில் ஆண்கள் 2,183 ஆகவும்; பெண்கள் 1,702 ஆகவும் உள்ளனர். ஆறு வயதிற்குட்பட்டோர் 406 ஆக உள்ளனர். சராசரி எழுத்தறிவு 91.23% ஆக உள்ளது. அதில் ஆண்களின் எழுத்தறிவு 94.05 % ஆகவும்; பெண்களின் எழுத்தறிவு 87.56 % ஆகவும் உள்ளது. பாலின விகிதம் 1000 ஆண்களுக்கு, 780 பெண்கள் வீதம் உள்ளனர். 954 வீடுகளைக் கொண்டுள்ள கசௌலி பாசறை நகராட்சி மன்றம் ஆறு வட்டங்களாக பிரிக்கப்பட்டுள்ளது.
# கசௌலி

## மக்கள் தொகையியல்

### சமயம்

மொத்த மக்கள் தொகையில் இந்துக்கள் 91.97% ஆகவும்; இசுலாமியர்கள் 2.70% ஆகவும்; கிறித்தவர்கள் 2.27% ஆகவும்; சீக்கியர்கள் 2.21% ஆகவும்: பௌத்தர்கள் 0.49% ஆகவும்; சமணர்கள் 0.31% ஆகவும்; மற்றவர்கள் 0.05% ஆகவும் உள்ளனர்.
# கசௌலி

## தட்ப வெப்பம்

கசௌலி நகரத்தின் குளிர்கால வெப்பம் 2 பாகை செல்சியசாகவும், கோடை கால வெப்பம் 32 பாகை செல்சியஸ் வரையும் உணரப்படுகிறது. ஆண்டு மழைப் பொழிவு 1020 மில்லி மீட்டராகும்.
# கசௌலி

## கசௌலியின் பிரபல நிறுவனங்கள்

### மத்திய ஆராய்ச்சி நிலையம்

கசௌலியில் மத்திய ஆராய்ச்சி நிலையம் (CRI) 1905ல் நிறுவப்பட்டது.  
உலக சுகாதார நிறுவனத்துடன் இணைந்து செயல்படும் கசௌலி மத்திய ஆராய்ச்சி நிலையத்தில் அம்மை, நாய்க்கடி, பாம்புக்கடி, தேள்கடி, முடக்கு வாதம் போன்ற நோய்களுக்கு தடுப்பு மருந்துகள் (DPT vaccine) உற்பத்திச் செய்யப்படுகிறது. மேலும் இந்நிறுவனம் நுண்ணுரியல் (Microbiology) பாடத்தில் முதுகலை பட்ட மேற்படிப்புகள் கற்றுத்தருகிறது.
# பன்வாரிலால் புரோகித்

## அரசியல் வாழ்க்கை

- பன்வாரிலால் முதன் முதலாக அனைத்திந்திய பார்வார்டு பிளாக்கு கட்சியில் சேர்ந்தார். பின்னர் அவர் காங்கிரஸ் கட்சியில் இணைந்தார்.
- காங்கிரஸ் கட்சியில் இருந்து இந்திரா காந்தி பிரிந்து துவக்கிய இந்திரா காங்கிரஸ் கட்சி சார்பில், 1978 ஆம் ஆண்டில் நாக்பூர் கிழக்கு சட்டமன்ற தொகுதியில் இருந்து தேர்ந்தெடுக்கப்பட்டார்.
- பின்னர் நாக்பூர் தெற்கு தொகுதியில் இருந்து மீண்டும் தேர்ந்தெடுக்கப்பட்டு 1980 ஆம் ஆண்டில் மகாராட்டிர மாநில நகர்ப்புற வளர்ச்சித் துறை அமைச்சராகவும் 1982 ஆம் ஆண்டு குடிசை மேம்பாடு மற்றும் வீட்டுவசதித் துறை அமைச்சராகவும் பனியாற்றியுள்ளார்.
- 1984 ஆம் ஆண்டில் அவர் 8 வது மக்களவைக்கு காங்கிரஸ் கட்சியின் உறுப்பினராகத் தேர்ந்தெடுக்கப்பட்டார். 1989 ஆம் ஆண்டில் அவர் காங்கிரஸ் கட்சியின் உறுப்பினராகமீண்டும் தேர்ந்தெடுக்கப்பட்டார்.
- பின்னர் பாரதிய ஜனதா கட்சியில்அயோத்தியில் ராமர் கோவில் கட்டுவதற்கு ஒரு இயக்கத்தை ஆரம்பித்தபோது அதில் சேர்ந்தார். 1991 ஆம் ஆண்டில் லோக்சபா தேர்தலில் பாரதிய ஜனதா கட்சியின் வேட்பாளராக போட்டியிட்டார். ஆனால் அவர் இந்திய தேசிய காங்கிரசின் தத்தா மெகேவிடம் தோல்வியடைந்தார்.
- 1996 இல், 11வது மக்களவைக்கு பாஜக வேட்பாளராக தேர்ந்தெடுக்கப்பட்டார்.
- பிரமோத் மகாஜனுடன்உருவாகியதீவிர வேறுபாடுகாரணமாக,பாரதிய ஜனதா கட்சியை விட்டு விலகிஇந்திய தேசிய காங்கிரஸில் சேர்ந்தார்.1999-ல் ராம்தேக்கில் இருந்து லோக்சபா தேர்தலில் போட்டியிட்டு தோல்வியுற்றார்.
- 2003 ஆம் ஆண்டில் விதார்பா ராஜ்யக் கட்சி என்ற தனது சொந்த கட்சியைத் தொடங்கினார். 2004 இல் நாக்பூரிலிருந்து லோக் சபா தேர்தலில் போட்டியிட்டார்.
- 2009 இல் மீண்டும் பா.ஜ.க.வின் சார்பாக போட்டியிட்டார். இந்திய தேசிய காங்கிரசின் விலாஸ் முத்தெமரிடம் தோல்வியுற்றார்.
- பாதுகாப்புத் துறையின் நாடாளுமன்ற ஆலோசனைக்குழு உறுப்பினராகவும் இருந்துள்ளார். கோபால கிருஷ்ண கோகலே தொடங்கிய “ஹிதவாதா“ என்ற ஆங்கில நாளிதழை மீண்டும் செயல்பாட்டுக்குக் கொண்டு வந்தார்.
# பன்வாரிலால் புரோகித்

## ஆளுநர் பணிகள்

ஆகத்து 2016, புரோகித் அசாம் மாநில ஆளுநராக நியமிக்கப்பட்டார். அதுவரை நாகாலாந்து ஆளுநர் பத்மநாப ஆச்சார்யா கூடுதல் பொறுப்பாக வகித்து வந்த இந்த ஆளுநர் பதவி இவருக்கு வழங்கப்பட்டது. செப்டம்பர் 30, 2017 ஆம் ஆண்டு தமிழ்நாடு ஆளுநராக நியமிக்கப்பட்டார்.  
இவர் 2017 ஆம் ஆண்டு செப்டம்பர் 30 ஆம் தேதி இந்திய ஜனாதிபதியால்தமிழ்நாடு ஆளுநராக நியமிக்கப்பட்டு அக்டோபர் 6 ம் தேதி முறைப்படி பதவியேற்றுக்கொண்டார். இவருக்கு சென்னை உயர்நீதிமன்ற தலைமை நீதிபதி இந்திரா பானர்ஜி பதவிப் பிரமாணம் செய்து வைத்தார். 2016 ஆம் ஆண்டு ஆகத்து 17 ஆம் தேதி அசாம் மாநில ஆளுநராக இந்திய குடியரசுத் தலைவரால் நியமிக்கப்பட்டார்.
# பன்வாரிலால் புரோகித்

## பிற தொழில்கள்

1979 இல் நாக்பூர் தினசரி செய்தித்தாளான தி ஹிடேவாடாவின் உரிமையைசர்வீன்ஸ் ஆஃப் இந்தியா சொஸைட்டியிடமிருந்துபுரோகித் பெற்றார். இச்செய்தித்தாள் 1911 இல் கோபால் கிருஷ்ணா கோகலேவால் தொடங்கப்பட்டது. புரோகித் அதன் தற்போதைய நிர்வாக இயக்குநர் ஆவார். இவர் நாக்பூரில் உள்ள ஸ்ரீ ராம்தேபாபா பொறியியல் மற்றும் மேலாண்மைக் கல்லூரியின் தலைவராகவும் உள்ளார்.
# துவைதாத்வைதம்

சன்னதி, மேற்கு வங்காளம்]]  
**துவைதாத்வைதம்** (Dvaitadvaita), நிம்பர்க்கரால் 11ம் நூற்றாண்டில் ஏற்படுத்தப்பட்ட சித்தாந்தம் ஆகும். இவரின் துவைத அத்வைத தத்துவம் பரம்பொருளுக்கும், தனிப்பட்ட சீவன்களுக்கும் உள்ள **பேதத்தில் அபேதம்** (வேற்றுமையில் ஒற்றுமை) என்பது கதிரவனுக்கும் அதன் கதிர்களுக்கும் உள்ள உறவு போன்றது. அல்லது நெருப்புக்கும் அதன் நெருப்புத்துளிகளுக்கும் உள்ள உறவு போன்று, பரமாத்மாவிற்கும், சீவர்களுக்கும் உள்ள உறவு, வேற்றுமையில் ஒற்றுமை காண வேண்டும் என்பதே துவைதாத்வைதத்தின் கொள்கையாகும்.
# பூவே பூச்சூடவா (தொலைக்காட்சித் தொடர்)

**பூவே பூச்சூடவா** என்பது ஜீ தமிழ் தொலைக்காட்சியில் 24 ஏப்ரல் 2017 திங்கள் முதல் சனி வரை ஒளிபரப்பான காதல் மற்றும் குடும்பம் பின்னணியை கொண்ட தொலைக்காட்சித் தொடர் ஆகும்.  
இந்த தொடரில் கார்த்திக் வாசுதேவன், ரேஷ்மா முரளிதரன், கிருதிகா லட்டு, மதன் பாண்டியன், தினேஷ் கோபாலசாமி, மீனாகுமாரி, உமா பத்மநாபன், யுவராணி, மோனிஷா அர்ஷக் போன்ற பலர் நடித்துள்ளார்கள். இந்த தொடர் காதலும் காதலால் குடும்ப உறவில் ஏற்படும் ஊடல்களையும் பிரச்சனையையும் சொல்லுகின்றது. இந்த தொடர் 4 செப்டம்பர் 2021 ஆம் ஆண்டு அன்று அத்தியாயங்களுடன் நிறைவு பெற்றது.
# பூவே பூச்சூடவா (தொலைக்காட்சித் தொடர்)

## கதைச்சுருக்கம்

சாதாரண நடுத்தர குடும்பத்தைச் சேர்ந்த பஸ் கண்டக்டரின் மகள்களான சக்தி மற்றும் மீனாட்சி. குடுப்பதிற்காக எதையும் செய்பவள். அக்கா மீனாட்சி பணக்கார வீட்டு சுந்தரை காதலிக்க, அக்காவின் திருமணத்திற்காக சுந்தரின் அண்ணா சிவாவை திருமணம் செய்ய வெட்டிய சூழ்நிலை. திருமணத்திற்கு பிறகு இருவரும் ஒருவரை ஒருவர் எப்படி புரிந்து கொள்கின்றார்கள் என்பது தான் கதை.
# பூவே பூச்சூடவா (தொலைக்காட்சித் தொடர்)

## நடிகர்கள்

### முக்கியகதாபாத்திரம்

- தினேஷ் கோபாலசாமி (2017-2019) → கார்த்திக் வாசுதேவன் (2019-2021) - சிவா
- கோப சுபாவம் கொண்டவன், யாரிடமும் அவ்வளவு எளிதாகப் பழகிவிட மாட்டான், குறிப்பாக பெண்கள் என்றாலே சிவாவிற்கு வெறுப்பு. ஆனால் சக்தியை திருமணம் செய்து கொண்டான்.
- ரேஷ்மா முரளிதரன் - சக்தி / அனுஷ்கா ராய் / மீரா / தீபா
- சிவாவின் மனைவி, ரொம்பவும் துருதுருவென ஓடி ஆடும் சக்தி மனதில் பட்டதை வெடுக்கென்று பேசும் குணம் கொண்டவள்.
- ஸ்ரீ வர்ஷன் - புகழ் (2020-2021)
- சக்தி மற்றும் சிவாவின் மகன்
- மோனிஷா அர்ஷக் - ஜானகி மகேந்திர சிங் (2021)
# பூவே பூச்சூடவா (தொலைக்காட்சித் தொடர்)

## நடிகர்கள்

### துணைக்கதாபாத்திரம்

- ஈஷ்வர் ரகுநாதன் - மகேந்திர சிங் (2020-2021)
- கிருதிகா லட்டு - மீனாட்சி சுந்தர்
- சக்தியின் மூத்த சகோதரி மற்றும் சுந்தரின் மனைவி
- மதன் பாண்டியன் - சுந்தர்
- சிவாவின் சகோதரர், மீனாட்சியின் கணவர் மற்றும் சுபத்ராவின் மகன்
- ஹேமா - மித்ரா (2020-2021)
- சுந்தர் மற்றும் மீனாட்சியின் மகள்
- உமா பத்மநாபன் - கோதாவரி
- சக்தி, மீனாட்சி, அனு மற்றும் துர்காவின் தாய்
- யுவராணி (2017-2018) → மீனாகுமாரி (2019-2021) - சுபத்திரா (சுபத்ரா)
- சுந்தர் மற்றும் தாரணியின் தாய், சிவாவின் தந்தைவழி அத்தை
- ஷாமிலி சுகுமார் - ஐஸ்வர்யா (2017-2018) மற்றும் (2021)
- சக்தியின் உறவினர் மற்றும் சுஜாதாவின் மகள்
- தனலட்சுமி - அணு
- சக்தி தங்கை
- சந்தோஷ் - வெங்கட்
- அனுவின் கணவர்
- கௌசல்யா செந்தாமரை - நாகலட்சுமி / பாட்டி
- சுபத்ராவின் தாய்
- திவாகர் - ரன்வீர் / சூரத் கோலி
- சிவாவின் உதவியாளராக இருக்கிறார்
- ஈஸ்வர் ரகுநாதன் - மகேந்திர சிங்
- டெல்லியில் ஒரு ஊழியர், சக்தியின் சிறந்த நண்பர்
- விமல் வெங்கடெசன் - ஆதித்யா யோகி, சக்தியின் மீது காதல் ஆர்வம்
- ஹென்ஷா - தீபா (2019-2020)
- சக்தியின் நண்பர் (தொடரில் இறந்துவிட்டார்)
- ஸ்ரீதேவி (2017-2018) → கிருத்திகா (2019) - தாரணி கார்த்திக்
- சுந்தரின் தங்கை மற்றும் சுபத்ராவின் மகள்
- நித்யலட்சுமி - ரஞ்சித் / கங்கா (2018-2019)
- சக்தியின் கல்லூரி தோழி
- சாந்தினி பிரகாஷ் - சங்கீதா / சக்தி (2019-2020)
- சுபத்ராவின் கூட்டாளி
- எல். ராஜா - சுவாமிநாதன் (2017-2018)
- சக்தி, மீனாட்சி, அனு மற்றும் துர்காவின் தந்தை (தொடரில் இறந்துவிட்டார்)
- அஸ்வந்த் திலக் - கார்த்திக் (2017-2019)
- தாரணியின் கணவர்
- மது மோகன் - சுந்தர் மற்றும் தாரணியின் தந்தை (2017-2018)
- ஸ்ரீ குமார் - சிறப்புத் தோற்றம்
- சஞ்சய் குமார் அஸ்ரானி - மருத்துவர் (சிறப்புத் தோற்றம்)
- போண்டா மணி - சிறப்புத் தோற்றம்
- சிங்கமுத்து - சிறப்புத் தோற்றம்
# பூவே பூச்சூடவா (தொலைக்காட்சித் தொடர்)

## ஒளிபரப்பு நேரம் மாற்றம்

இந்த தொடர் ஏப்ரல் 24ஆம் திகதி 2017 முதல் திங்கள் முதல் வெள்ளி வரை இரவு 8 மணிக்கு ஒளிபரப்பாகி நேயர்கள் மத்தியில் நல்ல வரவேட்பை பெற்றது. பெப்ரவரி 25, 2019 முதல் திங்கள் முதல் சனிக்கிழமை வரை இரவு 7:30 - 8:30 மணி வரை நேரத்திற்கு ஒளிபரப்பானது.  
அதற்க்கு பிறகு நாச்சியார்புரம் என்ற தொடருக்காக இந்த தொடர் சூலை 8, 2019 முதல் திங்கள் முதல் வெள்ளி வரை இரவு 7:30 மணிக்கு நேரம் மாற்றப்பட்டு ஒளிபரப்பாகி வந்தது. மறுபடியும் நீதானே எந்தன் பொன்வசந்தம் என்ற புதிய தொடருக்காக இந்தத் தொடர் பிப்ரவரி 24, 2020 முதல் மாலை 6:30 நேரம் மாற்றப்பட்டு ஒளிபரப்பானது.  
பின்னர் கொரோனாவைரசு காரணத்தால் இந்த தொடர் 27 மார்ச் 2020 முதல் தற்காலிகமாக நிறுத்தப்பட்டு 27 ஜூலை 2020 முதல் திங்கள் முதல் சனிக்கிழமை வரை இரவு 7 மணிக்கு புதிய நேரத்தில் ஒளிபரப்பானது. பிறகு, சூர்யவம்சம் என்ற புதியத் தொடருக்காக மீண்டும் நேரம் மாற்றப்பட்டு, 27 செப்டம்பர் 2020 முதல் திங்கள் முதல் சனிக்கிழமை வரை மாலை 6:30 மணிக்கு ஒளிபரப்பானது. மீண்டும் திருமதி ஹிட்லர் என்ற புத்தம் புதிய தொடருக்காக 6:30 மணியிலிருந்து மாலை 6 ஒளிபரப்பாகி 23 ஆகத்து 2021 முதல் இரவு 10:30 மணிக்கு ஒளிபரப்பானது.  
| 23 ஆகத்து 2021 - 4 செப்டம்பர் 2021 | <> திங்கள் - சனி </> | 22:30 |
| --- | --- | --- |
| 14 திசம்பர் 2020 - 21 ஆகத்து 2021 - ஒளிபரப்பில் | <> திங்கள் - சனி </> | 18:00 |
| 27 செப்டம்பர் 2020 - 12 திசம்பர் 2020 | <> திங்கள் - சனி </> | 18:30 |
| 27 ஜூலை 2020 - 4 ஆகத்து 2020 | <> திங்கள் - சனி </> | 19:00 |
| 24 பிப்ரவரி 2020 - 27 மார்ச் 2020 | <> திங்கள் - வெள்ளி </> | 18:30 |
| 8 சூலை 2019 - 21 பிப்ரவரி 2020 | <> திங்கள் - வெள்ளி </> | 19:30 |
| 25 பெப்ரவரி 2019 - 6 சூலை 2019 | <> திங்கள் - சனி </> | 19:30 - 20:30 |
| 24 ஏப்ரல் 2017 - 22 பெப்ரவரி 2019 | <> திங்கள் - வெள்ளி </> | 20:00 |
# பூவே பூச்சூடவா (தொலைக்காட்சித் தொடர்)

## நடிகர்களின் தேர்வு

இந்தத் தொடரின் நாயகியாக ரேஷ்மா, சக்தி என்ற முக்கிய பெண் கதாபாத்திரத்தில் நடிக்கிறார். இது அவரது முதல் சீரியல் என்றாலும். அவர் முன்னர் *டான்ஸ் ஜோடி டான்ஸ்* என்ற நடன நிகழ்ச்சியில் போட்டியாளராக அறியப்பட்டார். தினேஷ் கோபாலசாமி, சிவா என்ற கதாபாத்திரத்தில் நடிக்க தேர்வு செய்யப்பட்டார். பிறகு, பகுதி 612 இலிருந்து, கார்த்திக் வாசுதேவன் சிவா என்ற கதாபாத்திரத்தில் நடிக்கிறார். சுபத்திரா என்ற கதாபாத்திரத்தில் நடிகை யுவராணி தேர்ந்தெடுக்கப்பட்டார். பின்பு மீனாகுமாரி சுபத்திரா என்ற கதாபாத்திரத்தில் நடித்துள்ளார்.
# பூவே பூச்சூடவா (தொலைக்காட்சித் தொடர்)

## குறிப்பு

இது ஒரு **வருதினி பரிணயம்**' என்ற தெலுங்கு மொழி தொடரின் தமிழ் மறுதயாரிப்பாகும்.
# பூவே பூச்சூடவா (தொலைக்காட்சித் தொடர்)

## வேறு மொழிகளில் மறுதயாரிப்பு

இந்த தொடர் ஜீ தெலுங்கு தொலைக்காட்சியில் ஒளிபரப்பான **வருதினி பரிணயம்** என்ற தொடரின் தமிழ் மறு ஆக்கத் தொடர் ஆகும். தமிழ் பதிப்பில் இந்த தொடர் வெற்றி அடைந்ததால் தமிழிருந்து கன்னடம் மற்றும் மலையாளம் மொழிகளில் மறு ஆக்கம் செய்யப்பட்டுள்ளது என்பது குறிப்பிடத்தக்கது.  
- கன்னடம்
- இந்த தொடர் கன்னட மொழியில் **கட்டிமேல** என்ற பெயரில் மறு ஆக்கம் செய்யப்பட்டு மார்ச் 11, 2019 முதல் திங்கள் முதல் வெள்ளி வரை இரவு 8 மணிக்கு ஜீ கன்னடம் தொலைக்காட்சியில் ஒளிபரப்பாகிறது..
- மலையாளம்
- மலையாள மொழியில் **பூக்களம் வரவாயி** என்ற பெயரில் மறு ஆக்கம் செய்யப்பட்டு ஜீ கேரளம் என்ற தொலைக்காட்ச்சியில் ஜூலை 1, 2019 முதல் வெள்ளி வரை இரவு 9 மாணிக்கு ஒளிபரப்பாகிறது.
# பூவே பூச்சூடவா (தொலைக்காட்சித் தொடர்)

## இவற்றை பார்க்க

- ஜீ தமிழ் தொலைக்காட்சி நிகழ்ச்சிகள்
# பூவே பூச்சூடவா (தொலைக்காட்சித் தொடர்)

## மதிப்பீடுகள்

கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.  
| -align= | 2017 |
| --- | --- |
| 2018 |  |
| 2019 |  |
| 2020 |  |
| 2021 |  |
| } |  |
# பூவே பூச்சூடவா (தொலைக்காட்சித் தொடர்)

## சர்வதேச ஒளிபரப்பு

- இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.
# அழகிய தமிழ் மகள்

**அழகிய தமிழ் மகள்** என்பது ஜீ தமிழ் தொலைக்காட்சியில் 28 ஆகத்து 2017 முதல் 14 சூன் 2019 ஆம் ஆண்டு வரை திங்கள் முதல் வெள்ளி வரை இரவு 7 மணிக்கு ஒளிபரப்பாகி, 457 அத்தியாயங்களுடன் நிறைவு பெற்ற காதல் விளையாட்டு மற்றும் குடும்பப் பின்னணியை கொண்ட தொலைக்காட்சி நாடகத் தொடர் ஆகும். இது 'முத்யால முக்கு' என்ற தெலுங்கு மொழித் தொடரின் மறு ஆக்கம் ஆகும்.  
இந்த தொடரை சுனில் மற்றும் கவிதாபாரதி ஆகியோர் இயக்க, சீலா ராஜ்குமார், புவியரசு, சத்திய சாய், சுபாலக்ஷ்மி போன்ற பலர் நடித்துள்ளார்கள்.
# அழகிய தமிழ் மகள்

## கதைச்சுருக்கம்

கபடி விளையாடியிலும் படிப்பிலும் ஆர்வம் உள்ள பூங்கொடி என்ற கிராமத்து பெண், மாரி என்ற தோழியுடன் சென்னைக்கு செல்கிறாள் அங்கு அவளுக்கு வரும் தடைகளை தாண்டி எப்படி வெற்றி கொள்கின்றாள் என்பது தான் கதை.
# அழகிய தமிழ் மகள்

## நடிகர்கள்

### முதன்மை கதாபாத்திரம்

- சீலா ராஜ்குமார் → சத்திய சாய் - புங்கோடி
- புவியரசு - ஜீவா
- சுபாலக்ஷ்மி - தீபிகா
# அழகிய தமிழ் மகள்

## நடிகர்கள்

### துணை கதாபாத்திரம்

- அஞ்சு அரவிந்த் → சீதா அனில் - சரோஜா
- சாக்சி சிவா -
- சாதனா - ராஜம்மா
- சிவரஞ்சனி - சீதா தேவி
- உஷா - மாரி
- மஞ்சுபர்கவி
- அஸ்வின் குமார் - கெளதம்
- திவ்யா பானு - அனன்யா
- வீனா வெங்கடேஷ் → சுஹாசினி மணிரத்னம் - பார்வதி
- சதீஷ்
- கோபி - ராகவேந்திரன்
- கன்யா பாரதி - மாயா
# அழகிய தமிழ் மகள்

## வேறு மொழிகளில் மறுதயாரிப்பு

இது ஒரு தெலுங்கு மொழி தொடரின் தமிழ் மறுதயாரிப்பு எனினும் இவ் தொடர் தமிழிருந்து கன்னடம் மொழிக்கு மறுதயாரிப்பு செய்யப்பட்டுள்ளது. அதே தருணம் இந்த தொடரின் பல காட்சிகள் தமிழ் நேயர்களுக்கேட்ப மாற்றப்பட்டுள்ளது என்பது குறிப்பிடத்தக்கது.
| மொழி | தலைப்பு | தொலைக்காட்சி | ஒளிபரப்பப்பட்டது | அத்யாயங்கள் |  |
| --- | --- | --- | --- | --- | --- |
| தெலுங்கு | முட்யால முழுக்க | ஜீ தெலுங்கு | 7 மார்ச் 2016 | 22 ஆகஸ்ட் 2019 |  |
| தமிழ் | அழகிய தமிழ் மகள் | ஜீ தமிழ் | 28 ஆகஸ்ட் 2017 | 14 சூன் 2019 |  |
| கன்னடம் | கமலி | ஜீ கன்னடம் | 28 மே 2018 | ஒளிபரப்பில் |  |
| மலையாளம் | கபானி | ஜீ கேரளம் | 11 மார்ச் 2019 | 27 மார்ச் 2020 | } |
# அழகிய தமிழ் மகள்

## விருதுகள் மற்றும் பரிந்துரைகள்

| ஆண்டு | விருது | பரிந்துரை | பெறுநர் | முடிவு |
| --- | --- | --- | --- | --- |
| 2018 | 1வது ஜீ தமிழ் குடும்பம் விருதுகள் | விருப்பமான தொடர் | அழகிய தமிழ் மகள் |  |
| சிறந்த தொடர் கதை |  |  |  |  |
| சிறந்த நகைச்சுவையாளர் | உஷா |  |  |  |
| கோபி |  |  |  |  |
| சிறந்த நாயகன் | பூவி அரசு |  |  |  |
| மிகவும் நம்பிக்கைக்குரிய நடிகர் |  |  |  |  |
| சிறந்த வில்லி | சுபாலக்ஷ்மி |  |  |  |
| சிறந்த அம்மா | கன்யா |  |  |  |
# அழகிய தமிழ் மகள்

## சர்வதேச ஒளிபரப்பு

- இந்த தொடர் ஜீ தமிழ் மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளிலும் ஒளிபரப்பானது.
- இந்த தொடரின் அத்தியாயங்கள் ஜீ5 என்ற இணைய மூலமாகவும் பார்க்கலாம்.
# ஜெர்டான் பக்கி

**ஜெர்டான் பக்கி** (*Jerdon's Nightjar*) என்பது பக்கிகள் இனத்தை சார்ந்த ஒரு நடுத்தரமான அளவுடைய பறவையாகும். இது தென் இந்தியா மற்றும் இலங்கையில் காணப்படுகிறது.
# ஜெர்டான் பக்கி

## பெயர்கள்

தமிழில் :**ஜெர்டான் பக்கி**
ஆங்கிலப்பெயர் :**Jerdon's Nightjar**
அறிவியல் பெயர் :***கேப்ரிமுல்கசு ஆட்ரிபென்னிசு***
# ஜெர்டான் பக்கி

## உடலமைப்பு

இதனுடைய உடல் நீளம் சுமார் 28 செ. மீ. வரை மஞ்சள் பழுப்பான உடலில் பல நிறக்கறைகளும் கோடுகளும் கொண்டது.
# ஜெர்டான் பக்கி

## காணப்படும் பகுதிகள்

பசுமை மாறாக் காடுகளையும், புதர்க் காடுகளையும் சார்ந்து மலைகளில் 2000மீ உயரம் வரையிலும் ஆங்காங்கே காணலாம். பழுத்து உதிர்ந்து கிடக்கும் இலைகளிடையே எளிதில் பார்வைக்குப் புலப்படாத படியான சுற்றுச் சூழலோடு இயைந்ததாகப் பகலெல்லாம் படுத்திருக்கும். ஒரே இடத்தில் கூட்டமாகப் பத்துப் பன்னிரண்டு பறவைகள் கூடக் குழுவாக இருக்கக் காணலாம். மரக்கிளைகளில் குறுக்காகவும் நெடுக்காகவும் படுத்தபடி **சயுங், சயுங்** என உரக்கச் சம்மட்டியால் அடிக்கும்போது எழும் ஒலி போல குரல் கொடுக்கும்,
# ஜெர்டான் பக்கி

## உணவு

புழு பூச்சிகள், இரவில் பறக்கும் இறக்கையுள்ள பூச்சிகள் ஆகியவற்றைப் பிடித்துத் தின்னும்.
# ஜெர்டான் பக்கி

## இனப்பெருக்கம்

மார்ச் முதல் ஜூலை வரை சிறு செடிகள் முளைத்துள்ள சிற்றோடைக் கரையில் தரையில் காய்ந்த இலைதழைகளைக் குவித்து 2 முட்டைகள் இடும்.
# ஜெர்டான் பக்கி

## பாதுகாப்பு

ஜெர்டான் பக்கி 2004ஆம் ஆண்டு முதல் பன்னாட்டு இயற்கைப் பாதுகாப்புச் சங்கத்தின் செம்பட்டியலில் தீவாய்ப்புக் கவலை குறைந்த இனமாகப் பட்டியலிடப்பட்டுள்ளது. ஏனெனில் இது பெரிய வரம்பைக் கொண்டுள்ளது. மேலும் இதன் எண்ணிக்கை நிலையானதாக கருதப்படுகிறது.
# தீக்காக்கை

**தீக்காக்கை** அல்லது **மலபார் தீக்காக்கை** (Malabar Trogon, உயிரியல் பெயர்: *Harpactes faciatus*) என்பது திரோகன் குடும்பத்தைச் சார்ந்த பறவை இனமாகும்த. இது இந்தியா, இலங்கை காடுகளில் காணப்படுகிறது. இந்தியாவில் குறிப்பாக மேற்குத் தொடர்ச்சி மலை மற்றும் கிழக்குத் தொடர்ச்சி மலையின் சிலபகுதிகளில் உள்ள மலைக் காடுகளில் காணப்படுகிறது.
# தீக்காக்கை

## விளக்கம்

மைனா அளவுள்ள தீக்காக்கை 30 செ.மீ. நீளம் இருக்கும், அதில் வாலின் நீளம் மட்டும் 16 செ.மீ இருக்கும். அலகு நீல நிறத்திலும், விழிப்படலம் ஆழ்ந்த பழுப்பு நிறத்திலும், கால்கள் ஊதா கலந்த நீல நிறத்தில் இருக்கும்.  
ஆண் பறவையின் தலை, கழுத்து, மார்பு ஆகியன புகைக் கருபாக இருக்கும். முதுகு மஞ்சள் கலந்த பழுப்பு நிறத்தில் இருக்கும். இறக்கைகள் வெள்ளைப் பட்டைகளோடு கூடிய கருப்பு நிறமாக இருக்கும். வயிறு இளஞ்சிவப்பு நிறம் மார்பின் கருப்பையும் வயிற்றின் சிவப்பையும் பிரிக்கும் வகையில் மார்பிற்கும் வயிற்றுக்கும் இடையே தெளிவான வெள்ளைப் பட்டை காணப்படும். வால் இறகுகளில் செம்பழுப்பு கறை காணலாம்.  
பெண் பறவையின் தலை, கழுத்து ஆகியன மங்கிய கறுப்பு நிறமாக இருக்கும். வயிற்றின் நிறம் ஆரஞ்சு கலந்த பழுப்பாக இருக்கும். மார்பிற்கும் வயிற்றுக்கும் இடையே வெள்ளைப் பட்டை இராது.
# தீக்காக்கை

## காணப்படும் பகுதிகள்

இந்தியாவில் கர்நாடகம், கேரளம், தமிழ்நாட்டின் மேற்குத் தொடர்ச்சி மலை சார்ந்த காடுகளில் காணப்படுகின்றன. மலைகளில் 1500 மீட்டர் உயரம் வரை காணப்படுகின்றன.
# தீக்காக்கை

## நடத்தை

காடுகளில் மூங்கில் பதர்களிலும் பெரும்பாலும் காண இயலும். மரங்களை விட்டுத் தரைக்கு வரும் பழக்கம் இதற்கு கிடையாது. காலை மாலை நேரங்களில் சுறுசுறுப்பாக இரை தேடும். பிற நேரங்களில் மரக் கிளைகளில் தனித்து அமர்ந்திருக்கும்.
# தீக்காக்கை

## உணவு

கிளைகளிடையே தாவிப்பறந்து கம்பளிப் பூச்சி, வண்டு, வெட்டுக்கிளி, சில்வண்டு ஆகியவற்றை இரையாகப் பிடிக்கும். **ம்யூவ்** என்ற தனித்த குரல் ஒலிகொண்டு இது இருப்பதைத் தெரியலாம். முதுகுப் பக்கமே பார்ப்பவர்களுக்குத் தெரியும்படியாகக் கிளைகளில் அமரும் விசித்திரப் பழக்கம் உடையது. கிளைகளில் குப்புறத் தொங்கியபடியும் இலைக் கொத்துகளின் முன் இறக்கையடித்து பறந்தபடியும் பூச்சிகளைப் பிடிக்கும் பழக்கமும் உண்டு.
# தீக்காக்கை

## இனப்பெருக்கம்

இவை பிப்ரவரி முதல் மே முடிய இனப்பெருக்கம் செய்யும். முறிந்த, காய்ந்த மரங்களில் உள்ள பொந்துகளில் தரையிலிருந்து 6 மீட்டர் உயரத்தில் குச்சிகளால் சிறு மேடைபோல கூடு அமைக்கும். கூட்டில் 2 முதல் 4 முட்டைகள் இடும்.
# நியூட்டன் (திரைப்படம்)

**நியூட்டன்** (***Newton ***) என்பது 2017 ஆண்டைய இந்தித் திரைப்படமாகும். இப்படத்தை உடன் எழுதி இயக்கியவர் அமித் வி. மசார்கார். இப்படத்தின் நட்சத்திரங்கள் தேசிய விருது பெற்ற ராஜ்குமார் ராவ், பங்கஜ் திரிபாதி, அஞ்சலி பாட்டீல், ரகுபிர் யாதவ் ஆகியோராவர்.  
இப்படத்தை டிரிஷியம் பிலிம்ஸ் நிறுவனத்தின் மனிஷ் முந்த்ரா தயாரித்துள்ளார். அமித் மசார்கார் இயக்கிய இரண்டாவது படம் இது. அவரது முதல்படம் 2013 ஆம் ஆண்டில் வெளியான படமான சுலேமணி கீதாவுக்கு ஆகும்.  
நியூட்டன் திரைப்பமானது 67 வது பெர்லின் சர்வதேச திரைப்பட விழாவில் திரையிடப்பட்டது, மற்றும் வட அமெரிக்க டிரிபேகா திரைப்பட விழாவில் சர்வதேச சர்வதேச கதைப் போட்டித் தொடரில் திரையிடப்பட்டது. மேலும் இது 90 வது அகாடமி விருதுகளில் சிறந்த வெளிநாட்டு மொழி திரைப்படத்திற்கான போட்டிக்கு இந்தியாவின் சார்பில் போட்டியிட தேர்ந்தெடுக்கப்பட்டது.
# நியூட்டன் (திரைப்படம்)

## கதை

தேர்தலுக்காக பழங்குடி மக்களிடையே, ‘உங்களுக்கு மடிக்கணிணியும், செல்பேசியும் தருகிறோம்’ என்று பரப்புரை செய்து வாக்கு சேகரிக்க வரும் பழங்குடி அரசியல் தலைவர் ஒருவரை மாவோயிஸ்ட்டுகள் சுட்டுக்கொல்வதிலிருந்து இந்தப் படம் தொடங்குகிறது.  
கதையின் முதன்மைக் கதாபாத்திரமான நுட்டன் குமார். நண்பர்கள், உறவினர்கள் போன்றோரின் கிண்டலின் காரணமாக, தனது பெயரை நியூட்டன் என்று மாற்றிக்கொள்கிறான். இந்த மத்திய தர இளைஞனுக்கு ஆட்சியர் அலுவலகத்தில் வேலை பார்கிறான். சரியான நேரத்துக்கு அலுவலகம் வந்து சரியான நேரத்துக்கு புறப்படும் பொறுப்புமிக்க அரசு ஊழியன். ‘எதையாவது மாற்றாத வரை, எதுவுமே மாறாது’ என்ற விஞ்ஞானி நியூட்டனின் தத்துவத்தின் மீது நம்பிக்கை வைத்திருப்பவன்.  
இந்நிலையில் நாடாளுமன்ற தேர்தல் பணிக்காக சத்தீஸ்கர் மாநிலத்துக்கு அனுப்பப்படுகிறான். இது அவனுடைய வாழ்க்கையையும், இந்த நாட்டையும் புரிந்துகொள்ள நாடாளுமன்றத் தேர்தல் பணி அமைகிறது. சுரங்க நிறுவனங்களின் சுரண்டல், மாவோயிஸ்ட்டுகளுக்கும் பாதுகாப்புப் படையினருக்கும் இடையில் மாட்டிக் கொண்டு திண்டாடுதல், வறுமை, கல்வி, மருத்துவம், சாலை போன்ற அடிப்படைத் தேவைகள் பூர்த்தி செய்யப்படாதது உள்ளிட்ட காரணங்களால், மத்திய, மாநில அரசுகளின் மீது அங்குள்ள பழங்குடிகள் நம்பிக்கை அற்று உள்ளனர். எனவே, அவர்களுக்குத் தேர்தல் மீதும் நம்பிக்கை இல்லை.  
இதைப் புரிந்துகொள்ளாத நியூட்டன், எப்படியும் தேர்தலை, விதிமுறைப்படி நடத்தியே ஆக வேண்டும் என்பதில் பிடிவாதமாக இருக்கிறான். அந்தப் பிடிவாதம் அவனுக்கு வெற்றியைத் தந்ததா, இல்லையா என்பது மீதிப் படம். எல்லாச் சட்டங்களையும் வைத்துக்கொண்டு, எதையும் சரிவரப் பின்பற்றாத ஒரு அமைப்பில், ஒருவர் மட்டும் நேர்மையாக இருந்து என்ன செய்ய முடியும் என்ற கேள்வியை இந்தப் படம் எழுப்புகிறது. ஆனால், நேர்மையாக இருப்பதன் மூலம் ஒரு சிறிய மாற்றத்தையாவது நிகழ்த்திவிட முடியும் என்ற நம்பிக்கையையும் இந்தப் படம் உருவாக்குகிறது.
# நியூட்டன் (திரைப்படம்)

## வரவேற்பு

நியூட்டன் திரைப்படம் பெர்லின் சர்வதேசத் திரைப்பட விழாவில் திரையிடப்பட்டு வரவேற்பைப் பெற்றது. மேலும் இது கருத்துக்களப் பிரிவ்வில் சிறந்த படத்திற்கான சிஐசிஏஇ விருதையும் வென்றது.
கலிபோர்னியாவின் லாஸ் ஏஞ்சல்ஸ்சின், ஹாலிவுட்டில் உள்ள டால்பி அரங்கில் 2018 மார்ச் 4 அன்று நடைபெறும் 90 வது அகாடமி விருதுகளுக்காக இந்தியாவின் அதிகாரப்பூர்வமாக இது நுழைகிறது. நியூட்டன் படமானது இந்திய ஒன்றிய அரசிடமிருந்து ஒரு கோடி ரூபாய் மானியம் பெறும் முதல் இந்திய திரைப்படமாகும்.
# நியூட்டன் (திரைப்படம்)

## வெளியீடு

நியூட்டன் திரைப்படமானது 2017 செப்டம்பர் 22 அன்று இந்தியாவில் 350 அரங்குகளில் திரையிடப்பட்டது.
# நியூட்டன் (திரைப்படம்)

## விருதுகள்

| 2017 | பெர்லின் சர்வதேசத் திரைப்பட விழா | கலைப் படத்துக்கான சர்வதேச சம்மேளன (CICAE) விருது | வெற்றி |  |
| --- | --- | --- | --- | --- |
| 2017 | ஆங்காங் பண்ணாட்டு திரைப்பட விழா | சிறந்த படம் | வெற்றி | } |
# எழுமூர் அர்த்தநாரீசுவரர் திருக்கோயில்

**எழுமூர் அர்த்தநாரீசுவரர் திருக்கோயில்** என்பது சென்னை மாவட்டத்தின் எழும்பூர் புறநகர்ப் பகுதியில் உள்ள ஒரு சிவன் கோயில் ஆகும். இது ஒரு தேவார வைப்புத்தலமாகும்.
# எழுமூர் அர்த்தநாரீசுவரர் திருக்கோயில்

## அமைவிடம்

சென்னை பூந்தமல்லி நெடுஞ்சாலையில் ஆராவமுதன் தோட்ட தெருவில் அமைந்துள்ளது.
# எழுமூர் அர்த்தநாரீசுவரர் திருக்கோயில்

## இறைவன், இறைவி

இக்கோயிலில் உள்ள மூலவர் அர்த்தநாரீஸ்வரர் என்றழைக்கப்படுகிறார். இங்குள்ள இறைவி திரிபுரசுந்தரி. ஆயிரம் ஆண்டுகளுக்கு முன் தோன்றிய சுயம்பு லிங்கம் இதுவாகும்.
# எழுமூர் அர்த்தநாரீசுவரர் திருக்கோயில்

## பிற சன்னதிகள்

லட்சுமி நாராயணர், தட்சிணாமூர்த்தி, துர்க்கை, நவக்கிரகங்கள் ஆகியோருக்கான சன்னதிகள் உள்ளன.
# ஆரவ்

**ஆரவ்** (*Arav*, இயற்பெயர்: நபீசு கிசார், *Nafeez Kizar*) தமிழ்நாட்டைச் சார்ந்த திரைப்பட நடிகரும், தொலைக்காட்சி நடிகரும் ஆவார். ஆரவ், தமிழ் விஜய் தொலைக்காட்சியில் ''2017 பிக் பாஸ் நிகழ்ச்சியின் முதல் பருவ வெற்றியாளர் ஆவார்.  
இவரது சொந்த ஊர் திருச்சி, படித்து முடித்த பிறகு தனியார் நிறுவனத்தில் வேலை பார்த்தவர், சிறு வயது முதலே நடிப்பில் ஆர்வம் கொண்ட இவர் பார்த்த வேலையை விட்டுவிட்டு வடிவழகு செய்ய தொடங்கினார். பிறகு விஜய் டிவி நடத்தும் பிக் பாஸ் நிகழ்ச்சியில் கலந்து கொண்டு வெற்றியாளர் ஆனார் .
# ஆரவ்

## நடித்த திரைப்படங்கள்

- ஓ காதல் கண்மணி, 2016
- சைத்தான், 2017
- மார்க்கெட் ராஜா எம்.பி.பி.எஸ், 2019
- கலகத் தலைவன், 2022
- மாருதி நகர் போலிஸ் ஸ்டேசன், 2023
# வார்ப்புரு:விக்கித்திட்டம்:15/ தொடர்பங்களிப்பாளர் போட்டி/ இன்னும் ஒரு மாதம்

<onlyinclude>
<div>  
<>(விரிவாகப் பார்ப்பதற்கு, கீழுள்ளவற்றின் மேலே சொடுக்குக)</>
<div><div>**தொடர்பங்களிப்பாளர் போட்டி**  
<small>*ஓர் அலசல்*</small></div> <div>
<div>  
தொடர்பங்களிப்பாளர் போட்டி தமிழ் விக்கிப்பீடியாவின் இலக்கு ரீதியில் மாபெரும் வெற்றியீட்டிய போட்டியாக மாறியிருக்கிறது.
- இப்போட்டியின் மூலம் குறைந்தது 200 முக்கிய கட்டுரைகளையாவது விரிவாக்க எதிர்பார்த்த நாம் **507** கட்டுரைகளை விரிவாக்கி இலக்கின் **253.5%** இலக்கை பூர்த்தி செய்துவிட்டோம்.
- இப்போது பல விக்கிப்பீடியாக்களுக்கும் இப்போட்டியினால் நாமே எடுத்துக்காட்டு.
- ஐந்தே ஐந்து மாதங்களில் மேல்விக்கியில் 18 இடங்கள் முன்னேறியுள்ளோம்.
- இன்னும் ஒரு மாதத்தினில் இப்போட்டி முடிவடையும். போட்டியாளர்கள் முனைப்புடன் பங்குபெற வாழ்த்துக்கள்!
</div></div></div>  
</div>
</onlyinclude>  
</div>
</div>
# கு. பிரபஞ்சன்

**கு. பிரபஞ்சன்** (பிறப்பு மே 29, 1993) தமிழ்நாட்டைச் சேர்ந்த கபாடி விளையாட்டு வீரர் ஆவார்.
# கு. பிரபஞ்சன்

## தோற்றம்

தமிழ்நாட்டில் உள்ள சேலம் மாவட்டத்தில், சங்ககிரியில் 1993ஆம் ஆண்டு பிறந்தார். இவர் 1.85 மீ உயரம், 78 கிகி எடை உடையவர்.
# கு. பிரபஞ்சன்

## புரோ கபாடி

2016 ஆம் ஆண்டு தெலுங்கு டைட்டன்ஸ் அணிக்காக விளையாடிய பிரபஞ்சன், 2017 ல் தமிழ் தலைவாஸ் அணிக்காக விளையாடி வருகிறார். இப்போட்டியின் 7ஆவது தொடரில் இவர் பெங்கால் வாரியர்சு அணிக்காக விளையாட ஒப்பந்தமாகியிருக்கிறார்
# தமிழ் தலைவாஸ்

புரோ கபடி லீக்கில் விளையாடும் தமிழ்நாட்டை தளமாகக் கொண்ட ஒரு கபடி அணி **தமிழ் தலைவாஸ்** . இந்த அணியின் உரிமையாளர் தொழிலதிபர் நிம்மகட்டா பிரசாத் மற்றும் இணை உரிமையாளர்களாக கிரிக்கெட் வீரர் சச்சின் டெண்டுல்கர், நடிகர்கள் அல்லு அர்ஜுன், ராம் சரண் மற்றும் திரைப்படத் தயாரிப்பாளர் அல்லு அரவிந்த் ஆகியோரும் உள்ளனர் . நடிகர் விஜய் சேதுபதி அணியின் வியாபார குறியீட்டு தூதராக உள்ளார். தமிழ் தலைவாஸ் தமிழ்நாட்டின் ஜவஹர்லால் நேரு ஸ்டேடியத்தில் (சென்னை) தங்கள் சொந்த போட்டிகளில் விளையாடுகிறார்கள்.  
பி.கே.எல்-ல் அறிமுகமானதில் இருந்து, அஜய் தாக்கூர் தலைமையிலான இந்த அணி 2017 மற்றும் 2018-19 ஆகிய இரண்டிலும் பி-பிரிவில் ராக் அடிப்பகுதியை முடித்த பின்னர் அதிக வெற்றியைப் பெறவில்லை.
# தமிழ் தலைவாஸ்

## உரிமையாளர் வரலாறு

புரோ கபடி லீக் (பி.கே.எல்) என்பது இந்தியாவில் ஒரு தொழில்முறை கபடி லீக் ஆகும், இது இந்தியன் பிரீமியர் லீக் டி 20 கிரிக்கெட் போட்டியின் வடிவமைப்பை அடிப்படையாகக் கொண்டது. போட்டியின் ஐந்தாவது பதிப்பு 2017 ஆம் ஆண்டில் இந்தியாவின் பல்வேறு நகரங்களை பிரதிநிதித்துவப்படுத்தும் 12 உரிமையாளர்களுடன் விளையாடப்படுகிறது. சென்னையை பிரதிநிதித்துவப்படுத்தும் 'தமிழ் தலைவாஸ்' 2017 இல் அறிமுகமானது. இந்த அணி ஜவஹர்லால் நேரு ஸ்டேடியத்தில் (சென்னை) தங்கள் சொந்த ஆட்டங்களை விளையாடுகிறது.
# தமிழ் தலைவாஸ்

## குழு வரலாறு

### 2017 சீசன்

2017 சீசனுக்கான ஏலத்தில், தலைவாஸ் பாதுகாவலர் அமித் ஹூடாவை ரூ .63 லட்சத்திற்கு எடுத்தார். அவர்கள் இந்திய தேசிய அணியின் கேப்டன் அஜய் தாக்கூரை<nowiki/>யும் இணைத்தனர் .
# தமிழ் தலைவாஸ்

## குழு வரலாறு

### 2018 சீசன்

இ பாஸ்கரன் புதிய தலைமை பயிற்சியாளராக செயல்படுவார் என்றும் வெளிச்செல்லும் தலைமை பயிற்சியாளருடன் காசினாதா பாஸ்கரன் உரிமையின் திறம் வாய்ந்த கிராஸ்ரூட் திட்டத்திற்கான தொழில்நுட்ப இயக்குநராக பணியாற்றுவார் என்றும் தமிழ் தலைவாஸ் அறிவித்தனர்.  
அஜய் தாக்கூர், அமித் ஹூடா, சி அருண் ஆகியோரை தமிழ் தலைவாஸ் தக்க வைத்துக் கொண்டார். அவர்கள் 2018 ஏலத்திற்கு முன்னதாக டி.பிரதாப்பில் இணைந்தனர். ஏலத்தில், சுகேஷ் ஹெக்டே மற்றும் தர்ஷன் ஜே ஆகியோர் தலா ரூ .28 லட்சத்திற்கு உரிமையாளர்களால் வாங்கப்பட்டனர். ஆல்ரவுண்டர் மஞ்சீத் சில்லரும் ரூ. 20 லட்சத்திற்கு தமிழ் தலைவாஸால் இணைக்கப்பட்டிருந்தார். தென் கொரியாவின் சான் சிக் பார்க் மற்றும் ஜெய் மின் லீ ஆகியோர் வெளிநாட்டு வீரர்களாக களமிறங்கினர்.
# வார்ப்புரு:மங்கோலிய கான்கள்

<timeline method="svg2png">
ImageSize = width:1500 height:100
PlotArea = width:1000 height:40 :10 bottom:30  
DateFormat = yyyy
Period = from:1200 till:1300
TimeAxis = orientation:horizontal
ScaleMajor = unit:year increment:5 start:1200  
Define $dy = 20
Define $dys = 30
Define $dyss = 40
PlotData=
bar:Leaders width:20 mark:(line,white) align: fontsize:S
color:green from:1206 till:1227 shift:(-20,$dy) text:செங்கிஸ் கான்
color:blue from:1227 till:1229 shift:(-15,$dy) text:டொலுய்
color:green from:1229 till:1241 shift:(-22,$dyss) text:ஒக்தாயி
color:blue from:1241 till:1246 shift:(-30,$dy) text:தோரேசின்
color:green from:1246 till:1248 shift:(-15,$dyss) text:குயுக்
color:blue from:1248 till:1251 shift:(-10,$dy) text:ஒகுல்
color:green from:1251 till:1259 shift:(-15,$dy) text:மோங்கே
color:blue from:1260 till:1294 shift:(-20,$dy) text:குப்லாய்
</timeline>
<noinclude>  
</noinclude>
# வீதிய பண்டாரம்

**வீதிய பண்டாரம்** ஆறாம் புவனேகபாகுவின் (1521 - 1551) ஆட்சிக்காலத்தில் கோட்டை அரசின் படைத் தளபதியாக விளங்கிய பெருவீரன் ஆவான். சீதாவாக்கையின் மாயாதுன்னைக்கெதிராகவும், போர்த்துக்கேயராகவும், கோட்டை அரசு மேற்கொண்ட யுத்தங்களில் எல்லாம் இவன் பெரும்பங்கு வகித்தமையை வரலாற்றில் அறியமுடிகின்றது. தென்னிலங்கை போர்த்துக்கேயரின் வசமாகிக்கொண்டிருப்பதற்கு அதிகபட்ச எதிர்ப்புத் தெரிவித்த காரணத்தால், அவர்களின் சீற்றத்துக்குள்ளாகி ஆரியச்சக்கரவர்த்தி அரசுக்கு தப்பிச்சென்ற அவன், அங்கு ஏற்பட்ட வேறொரு குழப்பத்தில் அநியாயமாகப் பலியானான்.
# வீதிய பண்டாரம்

## பின்னணி

கல்லுத்துறையிலிருந்து மாக்கோணை வரையான பகுதியை சிற்றரசாக ஆண்ட "குமார பண்டாரம்" என்பவனுக்கு மகனாகப் பிறந்த வீதிய பண்டாரம், அவன் பிறந்த பதினாறாம் நூற்றாண்டின் முற்பகுதியில் ஏற்பட்டிருந்த போர்த்துக்கேயர் - தென்னிலங்கை அரசுகள் எனும் முரணுக்கிடையே முக்கியமான பெரும்சக்தியாக வளர்ந்துவந்தான். புவனேகபாகு மன்னனின் மகள் சமுத்திரா தேவியை மணந்துகொண்ட அவன், பின்பு அவளது நடத்தையில் ஐயம் கொண்டதாகவும், அவளது கொலையில் அவனுக்கும் பங்கிருந்ததாகவும் சொல்லப்படுகிறது. வீதியன், சமுத்திரை ஆகியோரது மகனே, கோட்டையின் இறுதிச் சிங்கள மன்னனான தர்மபாலன் ஆவான். போர்த்துக்கேயருக்கெதிராக கடும் நடவடிக்கைகளை மேற்கொண்ட வீதிய பண்டாரம், கிறிஸ்தவத்துக்கு மதம் மாறியோரையும் கிறிஸ்தவ வழிபாட்டுத்தலங்களையும் ஒடுக்கி அழிக்கும் கொடூரமான நடவடிக்கைகளில் ஈடுபட்டான். தன் நடவடிக்கைகளால் போர்த்துக்கேயரிடம் மட்டுமன்றி, சீதாவாக்கை, கோட்டை அரசவம்சத்தினரிடமும் அவப்பெயரை சம்பாதித்துக்கொண்ட அவன், தன் மகன் தர்மபாலன் கோட்டையின் அரசுக்கட்டிலில் ஏறியபோதும், பல்வேறு சிக்கல்களில் மாட்டிக்கொண்டான். இதனால் வெறுப்புற்று, சிங்கள அரசின் ஆட்சியதிகாரச் சின்னமான புத்தரின் புனிதப்பல்லைக் கவர்ந்துகொண்டு, அவன் தன் துணைவர்களுடன் வடக்கே யாழ்ப்பாண அரசுக்குத் தப்பிச்சென்றான். அங்கு வெடிவிபத்தொன்றில் ஏற்பட்ட குழப்பத்தை அடுத்து நிகழ்ந்த கலவரமொன்றில் அவன் பரிதாபமாகக் கொல்லப்பட்டான்.
# வீதிய பண்டாரம்

## வழிபாடு

வீதிய பண்டாரத்தின் பெருவீரத்தையும் அஞ்சாமையையும் மதித்து யாழ்ப்பாண அரசால், அவனுக்கு ஒரு பள்ளிப்படைக் கோயில் அமைக்கப்பட்டது. இன்று அது கல்வியங்காடு சிவபூதவராயர் ஆலயமாக விளங்குகின்றது.
# ஸ்ரிதி ஜா

**ஸ்ரிதி ஜா** என்பவர் ஓர் இந்திய தொலைக்காட்சி நடிகை ஆவார். இவர் 2006ஆம் ஆண்டு டிஸ்னி இந்தியா தொலைக்காட்சியின் *தூம் மசாவோ தூம்* என்ற இந்தி தொடரின் மூலம் சின்னத்திரை உலகில் அறிமுகமானார். அதன் பிறகு அவர் பல இந்தி தொடர்களில் நடித்துள்ளார். இவர் குங்கும் பாக்யா என்ற தொடரில் பிரக்யா என்ற கதாபாத்திரத்தில் நடித்ததன் மூலம் புகழ்பெற்றார். அந்தத் தொடருக்காக அவர் பல விருதுகளும் பெற்றுள்ளார்.  
தற்போது அவர் ஜீ டிவியில் ஒளிபரப்பாகும் குங்கும் பாக்யா மற்றும் குந்தலி பாக்யா ஆகிய இரு தொடர்களில் நடித்து வருகிறார்.
# ஸ்ரிதி ஜா

## விருதுகள்

| தொடர் | ஆண்டு | விருது | பகுப்பு | முடிவு |
| --- | --- | --- | --- | --- |
| குங்கும் பாக்யா | 2014 | ஜீ ரிஷ்தே விருதுகள் | புகழ்பெற்ற முகம்- பெண் |  |
| 2014 | ஜீ ரிஷ்தே விருதுகள் | பிடித்த மகள் |  |  |
| 2015 | இந்தியன் டெல்லி விருதுகள் | முதன்மை கதாபாத்திரத்தில் சிறந்த நடிகை |  |  |
| 2015 | இந்தியன் டெல்லி விருதுகள் | சிறந்த ஜோடி<small>
ஷப்பிர் அலுவாலியாவுடன் |  |  |
| 2015 | ஜீ ரிஷ்தே விருதுகள் | சிறந்த கணவன்-மனைவி<small>
ஷப்பிர் அலுவாலியாவுடன் |  |  |
| 2015 | டெலிவிஷன் ஸ்டைல் விருதுகள் | சிறந்த நவநாகரீக பெண் |  |  |
| 2016 | ஜீ கோல்ட் விருதுகள் | வருடத்தின் சிறந்த முகம் |  |  |
| 2016 | ஜீ ரிஷ்தே விருதுகள் | பிடித்த மருமகள் |  |  |
| 2016 | ஜீ ரிஷ்தே விருதுகள் | சிறந்த கதாபாத்திரம் |  |  |
| 2016 | ஜீ ரிஷ்தே விருதுகள் | சிறந்த ஜோடி<small>
ஷப்பிர் அலுவாலியாவுடன் |  |  |
| 2017 | ஜீ ரிஷ்தே விருதுகள் | பிடித்த மகள் |  |  |
| 2017 | ஜீ ரிஷ்தே விருதுகள் | சிறந்த ஜோடி<small>
ஷப்பிர் அலுவாலியாவுடன் |  |  |
| அனைத்தும் | 2015 | ஆதி ஆபாதி பெண் சாதனையாளர் விருதுகள் | சிறந்த இந்திய தொலைக்காட்சி நடிகை |  |
# வயநாட்டுச் சிரிப்பான்

**வயநாட்டுச் சிரிப்பான்** (*Wayanad laughingthrush*) என்பது லெயோதிரிசிடே குடும்பத்தினைச் சார்ந்த சிரிக்கும் பறவையாகும். இது மேற்கு தொடர்ச்சி மலைத்தொடரில் கோவாவின் தெற்கு பகுதிகளில் மட்டுமே காணப்படும் அகணிய உயிரியாகும்.
# வயநாட்டுச் சிரிப்பான்

## பெயர்கள்

தமிழில் :**வயநாட்டுச் சிரிப்பான்**  
ஆங்கிலப்பெயர் :**Wynaad Laughingthrush**  
அறிவியல் பெயர் :***தெரோரிகினசு தெலெசெர்தி***
# வயநாட்டுச் சிரிப்பான்

## வகைப்பாட்டியல்

1839ஆம் ஆண்டில் இங்கிலாந்து மருத்துவரும் இயற்கை ஆர்வலருமான தாமஸ் ஜெர்டன் என்பவரால் வயநாடு சிரிப்பான் விவரிக்கப்பட்டது. இவர் இதற்கு *குரேடிரோபசு தெலெசெர்தி* என இருசொல் பெயரிட்டார். இந்தியாவின் தமிழ்நாடு மாநிலத்தில் உள்ள கோத்தகிரிக்கு அருகிலிருந்து மாதிரிகளை சேகரித்த பிரெஞ்சு இயற்கை ஆர்வலர் அடோல்ப் தெலெசெர்ட்டைக் கௌரவிப்பதற்காக சிற்றினப் பெயரிடப்பட்டது. பிரெஞ்சு பறவையியலாளர் பிரடெரிக் டி லாப்ரெஸ்னேயின் மற்றொரு விளக்கம் 1840-ல் வெளியிடப்பட்டது.  
இந்த சிற்றினத்தின் பேரினம் காலப்போக்கில் மாற்றபட்டது மற்றும் கடந்த காலத்தில் *டிரையோனாசுடசு* மற்றும் *கருலாக்சு* கீழ் வைக்கப்பட்டது. 2012ஆம் ஆண்டின் இன உறவுமுறை ஆய்வின் மூலம், *ஐந்தோசின்க்லா* பேரினத்தின் கீழ் *கர்ருலாக்சில்* இருந்து பிரிக்கப்பட வேண்டும் என்ற கருத்தின் அடிப்படையில் 2018ஆம் ஆண்டில் நடைபெற்ற விரிவான மூலக்கூறு இன உறவுமுறை ஆய்வின்படி காரூலக்சிலிருந்து *தெரோரிகினசு* பேரினத்திற்கு மாற்றப்பட்டது.
# வயநாட்டுச் சிரிப்பான்

## உடலமைப்பு

இதன் உடல் நீளம் சுமார் 23 செ. மீ. ஆகும். உடலின் மேற்பகுதி சிவந்த பழுப்பு நிறத்திலும் அடிப்பகுதி சாம்பலும் பழுப்புமாகக் காணப்படும். தலை உச்சி, கழுத்தின் பக்கங்கள் மேல் முதுகு ஆகியன சிலேட் சாம்பல் நிறத்திலும், கண்கள் வழியாக அகன்ற செல்லும் பட்டைக்கோடு காதுவரை உள்ளது.